Clintons reën geld op FBI-direkteur se vrou – praag.co.za
Clintons reën geld op FBI-direkteur se vrou
Clinton-surrogate het gesorg dat die vrou van ‘n FBI-direkteur geld ontvang.
Haar presidensiële veldtogpersoneel het die mislukte senaatsveldtog van Jill McCabe befonds. Sy is die vrou van Andrew McCabe, FBI adjunk-direkteur belas met die ondersoek na beweerde kriminele epos praktyke van Clinton.
McCabe se top vyf donateurs was almal Clinton-vertouelinge.
Die FBI het intussen verklaar dat hulle nie vir Hillary gaan vervolg nie.
Albei die Amerikaanse presidentskandidate beplan om vandag die verkiesingsuitslae in New York dop te hou, wat beteken dat die stad sy grootste verkiesingsdagontplooiing van polisie tot op hede sal hê.
Meer as 5000 polisiebeamptes sal in die stad ontplooi word. Verskeie strate sal ook gesluit word in woongebiede waar Hillary Clinton van die Demokrate en Donald Trump van die Republikeinse Party beplan om na die uitsendings te kyk.
Clinton sal ‘n verkiesingsaand-geselligheid naby die Hudson-rivier aanbied, terwyl Trump in die Hilton-hotel in Manhattan sal wees.
Die strenger veiligheid volg te midde van dreigemente deur al-Kaïda van aanvalle op verkiesingsdag in New York, Texas en Virginia.
Skrywer praagGepubliseer op 8 November 2016 Kategorieë Internasionale nuus, NuusSleutelwoord clinton, FBI, Hillary, korrupsie, Washington
Vorige Vorige artikel: Redakteur van Landbouweekblad kruip weg na hy Afrikaners skel
Volgende Volgende artikel: Massagrafte van ISIS-slagoffers ontdek